CELEX: 62020TN0249
Language: lv
Date: 2020-04-28 00:00:00
Title: Lieta T-249/20: Prasība, kas celta 2020. gada 28. aprīlī – Sabra/Padome

29.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 215/55
            
         
      Prasība, kas celta 2020. gada 28. aprīlī – Sabra/Padome
      (Lieta T-249/20)
      (2020/C 215/63)
      Tiesvedības valoda – angļu
      
         Lietas dalībnieki
      
      
         Prasītājs: Abdelkader Sabra (Beirūta, Libāna) (pārstāvji: M. Lester, QC, un A. Bradshaw, Solicitor)
      
         Atbildētāja: Eiropas Savienības Padome
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt apstrīdētos pasākumus, ciktāl tie attiecas uz viņu;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasītājs lūdz atcelt Padomes Īstenošanas lēmumu (KĀDP) 2020/212/KĀDP (2020. gada 17. februāris), ar ko īsteno Padomes Lēmumu 2013/255/KĀDP par ierobežojošiem pasākumiem pret Sīriju (1), un Padomes Īstenošanas regulu (ES) 2020/211 (2020. gada 17. februāris), ar ko īsteno Regulu (ES) 36/2012 par ierobežojošiem pasākumiem saistībā ar situāciju Sīrijā (2).
      Prasības atbalstam prasītājs norāda, ka apstrīdēto pasākumu vēršana pret viņu ir Padomes acīmredzamu kļūdu vērtējumā rezultāts. Prasītājs it īpaši norāda, ka
      
                  —
               
               
                  viņš nav viens no vadošajiem uzņēmējiem, kas darbojas Sīrijā, 2012. gada 18. janvāra Padomes Regulas (ES) 36/2012 (3) 15. panta 1. punkta a) apakšpunkta izpratnē;
               
            
                  —
               
               
                  viņš nav saistīts ar Sīrijas režīmu, viņam tajā nav ietekmes un viņš nerada apiešanas risku Regulas Nr. 36/2012 15. panta 1. punkta b) apakšpunkta izpratnē un
               
            
                  —
               
               
                  viņš nesniedz nekādu atbalstu Sīrijas režīmam un negūst no tā labumu.
               
            
         (1)  OV 2020, L 431, 6. lpp.
      
      
         (2)  OV 2020, L 431, 1. lpp.
      
      
         (3)  Padomes Regula (ES) Nr. 36/2012 (2012. gada 18. janvāris) par ierobežojošiem pasākumiem saistībā ar situāciju Sīrijā un ar ko atceļ Regulu (ES) Nr. 442/2011 (OV 2012, L 16, 1. lpp.).